Εκλάμψεις

Οι Εκλάμψεις (Γαλλικά: Illuminations) είναι μια ημιτελής ποιητική συλλογή σαράντα δύο πεζών ποιημάτων του Γάλλου ποιητή Αρθούρου Ρεμπώ, που δημοσιεύτηκε για πρώτη φορά εν μέρει στο La Vogue, μια παρισινή λογοτεχνική επιθεώρηση, τον Μάιο - Ιούνιο του 1886. Τα κείμενα ανατυπώθηκαν σε μορφή βιβλίου τον Οκτώβριο του 1886 από τις εκδόσεις Les publications de La Vogue με τον τίτλο Εκλάμψεις που προτάθηκε από τον ποιητή Πολ Βερλαίν, τον πρώην εραστή του Ρεμπώ. Στον πρόλογό του, ο Βερλαίν εξήγησε ότι ο τίτλος βασιζόταν στην αγγλική λέξη illuminations, με την έννοια των χρωματιστών πιάτων, και σε έναν υπότιτλο που ο Ρεμπώ είχε ήδη δώσει στο έργο. Ο Βερλαίν χρονολόγησε τη σύνθεσή του μεταξύ 1873 και 1875.Kaddour, Hédi. « Illuminations, livre de Arthur Rimbaud » in Encyclopaedia Universalis 

Ο Ρεμπώ έγραψε την πλειονότητα των σαράντα δύο ποιημάτων που συνθέτουν τις Εκλάμψεις κατά τη διάρκεια της παραμονής του στο Ηνωμένο Βασίλειο με τον Βερλαίν στο πλευρό του. Τα κείμενα ακολουθούν τις περιπλανήσεις του Ρεμπώ το 1873 από το Ρέντινγκ, όπου ήλπιζε να βρει σταθερή δουλειά, στο Σαρλεβίλ και τη Στουτγάρδη το 1875.

Στα Ελληνικά οι Εκλάμψεις μεταφράστηκαν από τον Αλέξη Ασλάνογλου και κυκλοφόρησαν το 1981 από τις εκδόσεις Ηριδανός.Arthur Rimbaud. Εκλάμψεις. Μετάφραση Αλέξης Ασλάνογλου. Ηριδανός. Αθήνα. 1981.

Ο Αλέξης Ασλάνογλου έγραψε το 1970 ότι η έρευνα απέδειξε ότι οι Εκλάμψεις, και όχι το Μια εποχή στην κόλαση, είναι το τελευταίο έργο του Ρεμπώ. Ο καθηγητής Étiemble, γράφει ο Ασλάνογλου, με αρκετά πειστικά επιχειρήματα, υποστηρίζει ότι το βιβλίο αυτό γραφόταν μέχρι το 1876.Νίκος-Αλέξης Ασλάνογλου. Μια εισαγωγή στον Rimbaud (Απόσπασμα). Ένα κείμενο του Νίκου-Αλέξη Ασλάνογλου γραμμένο στη Θεσσαλονίκη στις 30 Σεπτεμβρίου του 1970. exitirion.wordpress.com. 25/06/2020. Ανακτήθηκε στις 09/08/2025.

Μεταξύ των σαράντα δύο ποιημάτων που συνθέτουν τις Εκλάμψεις είναι και τα Παράτα (Parade), Πρωινό μέθης (Matinée d'ivresse), Φράσεις (Phrases), Εργάτες (Ouvriers), Οι γέφυρες (Les ponts), Αλήτες (Vagabonds), Μυστικό (Mystique), Αυγή (Aube), Βαρβαρικό (Barbare), Bottom (Bottom), Η (Η), Δημοκρατία (Démocratie) κ.ά.

 Σημειώσεις 

 Παραπομπές 

Κατηγορία:Γαλλικά ποιήματα